22. Orámovanie 

Automatické vloženie čiary

Ak na nový riadok napíšete tri rozdeľovníky, tri podčiarovníky alebo tri rovnítka a stlačíte ENTER, tak Word to zmení na jednoduchú, jednoduchú tučnú, alebo dvojitú čiaru. 


Okno Orámovanie a podfarbenie


Vyvoláte  ho príkazom Orámovanie a podfarbenie z ponuky Formát. Obsahuje  tri karty: Orámovanie, Orámovanie strany a Podfarbenie.

Orámovanie 

1. Vyberte odsek, odseky alebo časť textu.

2. Otvorte okno Orámovanie a podfarbenie.
3. Vyberte kartu Orámovanie.

4. Vyberte Nastavenie, Štýl, Farbu a Hrúbku orámovania.

5. Pomocou tlačidla Možnosti nastavíte, Vzdialenosť textu od orámovania.

6. V Ukážke odstraňujete alebo pridávate čiary kliknutím na vodítka.

 Orámovanie strany


Realizujete na karte Orámovanie strany,  analogicky ako orámovanie textu.

Podfarbenie


Podfarbenie môže byť pridané k textu  s orámovaním, ale aj bez orámovania. Na karte Podfarbenie vyberte farbu Výplne a percento podfarbenia.


Panel Tabuľky a orámovania

Umožňuje to isté, čo vyššie uvedené okno. Vyvoláte ho buď:

Tlačidlom Tabuľky a orámovania na paneli Štandardný alebo

· Príkazom  Zobraziť – Panely s nástrojmi. 

Umožňuje vybrať: Štýl čiary, Hrúbku čiary, Farbu orámovania, Vonkajšie orámovanie, Farbu podfarbenia.

